Henrik Sass Larsen lyder som Dansk Folkeparti, og hans humanisme-kritik går forbi målet, mener De Radikale

Når Henrik Sass Larsen (S) åbner munden, så er det fuldstændig, som at høre Dansk Folkepartis integrationsordfører Martin Henriksen.

Det mener De Radikale, efter at Socialdemokratiets gruppeformand udlagde partiets udlændingepolitik i et stort interview med Ekstra Bladet i går.

– Sass lyder fuldstændig som Martin Henriksen og DF. Jeg kan ikke høre forskel, siger de radikales næstformand Sofie Carsten Nielsen.

Sass Larsen mener, at særligt indvandring fra Mellemøsten og Nordafrika er et problem, og han kalder blandt andet storby-akademikere for ’humanistiske utopister’ der sætter ’velfærdsstaten på spil for indvandringens skyld’.

Sass: 100.000 vietnamesere havde jo ikke været et problem

– Fordi de - eller store del af dem - har fundet indvandring ubekymrende. De bor ikke i nærheden af de problemer, der opstår som følge af indvandring, sagde Henrik Sass.

De radikale mener dog, at Sass skyder forbi mål.

– Jeg tror, at jeg kommer mere på krisecentre, end Henrik Sass gør. Mine børn går i skole med mange børn af anden etnisk herkomst, så jeg kan slet ikke følge kritikken, siger Sofie Carsten Nielsen.

Se også: Lesbisk par fanget i bandehelvede: Vil stramme lov om udsmidning

Hellere humanist end dumt svin

Den tidligere SF’er Özlem Cekic kan heller ikke høre forskel på S og DF.

– Sass lyder fuldstændig ligesom Pia Kjærgaard, siger hun.

Özlem Cekic mener, at det er Henrik Sass, der mangler indsigt i muslimerne dagligdag i Danmark.

– Sass burde finde sig nogle muslimske venner og flytte fra sin lejlighed i det indre København, så han kan blive vaccineret mod de bovlamme generaliseringer, som har står i spidsen for, fortæller Cekic.

Hun anser sig selv som en af de humanister, som Sass langer ud efter, men det gør ikke noget.